**Doc. PaedDr. Tomáš Lengyelfalusy, PhD.: *Ako radostne žiť s matematikou***

*Prednáška podáva obraz o súčasnom postavení matematiky (nie len v školách, ale aj) v každodennom živote a poukazujeme na nevyhnutnosť "spolužitia" s matematikou. Keď to spolužitie je nevyhnutné (?!), prečo to neurobiť radostnou udalosťou? V príspevku sa venujeme aj mnohým aplikáciám matematiky v každodennom živote, všade tam, kde nás matematika (aj bez nášho vedomia) sprevádza a obklopuje a na základe konkrétnych príkladov a príbehov priblížime, čo môže zapríčiniť neznalosť niektorých matematických zákonitostí.*

**Doc. PaedDr. Tomáš Lengyelfalusy, PhD.** - popredný odborník z oblasti teórie vyučovania matematiky a histórie matematiky. Je prorektorom pre vedu a výskum a poverený rektor Dubnického technologického inštitútu

Vo vedeckovýskumnej činnosti sa venuje problematike zefektívnenia vyučovania matematiky na základných a stredných školách, osobnosti učiteľa matematiky, histórii matematiky a aplikáciám niektorých historických prvkov do vyučovania matematiky. Mnoho jeho príspevkov je zameraných na popularizáciu matematiky.

Je autorom 2 vedeckých monografií, 5 vysokoškolských učebníc a skrípt, vyše 70 vedeckých a odborných článkov v domácich a zahraničných časopisoch a zborníkoch.

Bol vedúcim riešiteľom alebo spoluriešiteľom 13 vedeckých projektov KEGA, VEGA, ESF, aktívnym účastníkom vyše 40 vedeckých konferencií doma i v zahraničí často ako pozvaný prednášajúci, organizoval alebo spoluorganizoval 14 vedeckých konferencií s medzinárodnou účasťou, je členom viacerých vedeckých rád vysokých škôl a fakúlt, redakčných rád vedeckých časopisov a poradných orgánov MŠVVaŠ SR.

Je šťastne ženatý a otec dvoch detí.